منظور حسین شور

پروفیسر منظور حسین شور (پیدائش: جولائی، 1910ء - وفات: 8 جولائی، 1994ء) اردو اور فارسی کے ممتاز شاعر، نقاد اور ماہرِ تعلیم تھے۔

حالات زندگی 
منظور حسین شور جولائی، 1910ء کو امراوتی، برطانوی ہندوستان میں پیدا ہوئے۔ انہوں نے علی گڑھ مسلم یونیورسٹی سے اردو، فارسی اور انگریزی میں ایم اے کیا۔ درس و تدریس کے شعبے سے وابستہ ہوئے۔ 1938ء میں ناگپور یونیورسٹی کے شعبۂ ادبیات فارسی او راردو میں بطور ریڈر صدر شعبہ تقرر ہوا۔ اس کے علاوہ وہ جامعہ عثمانیہ سے بھی منسلک رہے۔ تقسیم ہند کے بعد وہ پاکستان آ گئے اور پروفیسر کی حیثیت سے پہلے زمیندار کالج گجرات، پھر اسلامیہ کالج اور گورنمنٹ کالج لائل پور (فیصل آباد) سے منسلک رہے۔ ریٹائر منٹ کے بعد شور کراچی آ گئے اور جامعہ کراچی میں وتدریس کے فرائض انجام دیتے رہے۔

شور نظم اور غزل پر یکساں قدرت رکھتے تھے۔ جدید تراکیب کی ان کے کلام میں فراوانی پائی جاتی۔ ان کی نظموں میں جوش ملیح آبادی کی طرح گھن گھرج بھی ہوتی ہے اور فکری رفعت بھی۔ ان کا پہلا شعری مجموعہنبض دوراں کے نام سے 1959ء میں شائع ہوا۔ اس کے بعد دیوار ابد، سوادِ نیم تنا، میرے معبود، صلیب انقلاب اور ذہن وضمیر شائع ہوئے۔

تصانیف 
 نبضِ دوراں (1959ء)
 دیوارِ ابد (1969ء)
 سواد نیم تنا (1983ء)
 میرے معبود (1984ء)
 صلیب انقلاب (1985ء)
 ذہن و ضمیر (1991ء)

نمونۂ کلام 

<div style='text-align: center;'>
غزل

وفات 
منظور حسین شور 8 جولائی، 1994ء کو کراچی، پاکستان میں وفات پاگئے اور سخی حسن کے قبرستان میں سپردِ خاک ہوئے۔

حوالہ جات 

1910ء کی پیدائشیں
1994ء کی وفیات
اردو ادبی ناقد
اردو تنقید نگار
بیسویں صدی کے پاکستانی شعرا
پاکستانی اردو شعرا
پاکستانی ماہرین تعلیم
پاکستانی مسلم شخصیات
پاکستانی معلمین
جامعہ کراچی کی شخصیات
کراچی کے مصنفین